Dvojkrídlovce

Dvojkrídlovce (lat. Diptera; iné slovenské a latinské názvy pozri nižšie) je rad holometabolného hmyzu. Patrí na svete k najpočetnejším radom z triedy hmyzu. 
Názvy.
Slovenské názvy tohto taxónu sú: dvojkrídlovce, dvojkrídly hmyz [resp. staršie hmyz dvojkrídly, zastarano: "hmyz dvojkridlý"], dvojkrídle [resp. zastarano: "dvojkrídli"]; zriedkavo: dvojkrídlový hmyz, dvojkrídlatý hmyz, diptéry, diptery; zastarano: "dvojkrýdlenci", "dvojkrielnaté", "dvojkríd(e)lce"; zastarano alebo ľudovo: muchy.
Vedecké (latinské) názvy tohto taxónu sú: Diptera; menej často: Dipterida, Dipterae, Muscida, Muscoides, Halterata, Halteriptera, Halteroptera, Bialata, Antliognatha.
Charakteristika.
Patrí sem viac ako 120 000 druhov z viac ako 200 čeľadí, z čoho sa v strednej Európe nachádza približne 9 200 druhov. Zvyčajná veľkosť tela u tohto radu hmyzu sa pohybuje priemerne v rozmedzí medzi 1 mm až 23 mm. Ako najväčší druh z tohto radu sa zvykne označovať "Mydas heros", ktorého dĺžka tela je asi 60 mm a rozpätie krídel je asi 100 mm.
Jedince sú malé, zriedka strednej veľkosti. Majú 1 pár blanitých krídel s odvodenou, no väčšinou ešte pomerne hustou žilnatinou, ktorá je dosť podobná motýľom. Zadné krídla úplne redukovali, ich zvyškom sú tzv. kyvadielka (halteres). Kyvadielka majú význam pri manévrovaní, pretože po ich odstránení sa let stáva ťažkopádny. Na hlave je 1 pár tykadiel (u múch obyčajne krátkych), veľké zložené oči, ktoré sú často dosť nápadné a ústne orgány, ktoré môžu by. bodavocicavé alebo lízavé. Larvy sú vždy apódne a niekedy i acefalné. Niektoré larvy žijúce vo vode majú parapodiálne nôžky, ktoré sú však nečlánkované, bez kĺbov. Vývin je obyčajne rýchly a prebieha cez 3 – 4 instary.
Systematika.
Základný tradičný systém:&lt;br&gt;
dvojkrídlovce (synonymá pozri vyššie; Diptera):
Systém podľa Rohdendorf 1961:&lt;br&gt;
Diptera:
Systém podľa Oldroyd 1977:&lt;br&gt;
Diptera:
Systém podľa Grimaldi-Engel 2005:&lt;br&gt; 
Diptera:
Poznámka: Všetky taxóny uvedené nad položkou Brachycera (muchy) sú tradičné Nematocera (komáre). Všetky taxóny uvedené medzi Brachycera a Cyclorrhapha sú tradičné Orthorrhapha.
Haaramo (cca) 2007 uvádza podobný systém ako Grimaldi-Engel 2005, s týmito rozdielmi: 1. Ako možné bazálne dvojkrídlovce uvádza čeľaď †Mesosciophilidae ako aj vyššie spomínú čeľaď Protopleciidae (synonymá: Palaeopleciidae, Phragmneuridae, Protoligoneuridae). 2. Pojem Bibionomorpha má zúžený tak, že nezahŕňa Anisopodidae a Protorhyphidae.. 3. Pre Brachycera uvádza iný systém, konkrétne systém, ktorý je zmesou systému Parker et al. 1982 a systému Wiegmann-Yeates (Tree of Life) cca 2004.
Systém podľa Wiegmann- Yeates (Tree of Life) 2007:&lt;br&gt;
Diptera:
Poznámky: 
Systém podľa Wiegmann et al. 2011:&lt;br&gt;
Diptera:
Poznámka: Všetky taxóny uvedené nad položkou Brachycera (muchy) sú tradičné Nematocera (komáre). Všetky taxóny uvedené medzi Brachycera a Cyclorrhapha (čiže taxóny Orthorrhapha v najužšom zmysle, Empidoidea a Apystomyidae) sú tradičné Orthorrhapha.
Dipterológovia.
Entomológ, ktorý sa zaoberá amatérsky, alebo profesionálne radom dvojkrídlovcov sa označuje, ako dipterológ.
Z našich – slovenských dipterológov boli pre entomológiu významní hlavne: Mario Bezzi,
Árpád Soós, Rudolf Čepelák a Jiří Čepelák. Na Slovensku k dnes najvýznamnejším dipterológom patrí RNDr. Vladimír Straka z Martina – kustód Turčianského múzea Andreja Kmeťa.
Z ďalších významných svetových dipterológov treba spomenúť mená ako napr.: Johann Christian Fabricius,
Carl Fredrik Fallén, Alexander Henry Haliday, Carl von Heyden, Kálmán Kertész, Hermann Loew,
Johann Wilhelm Meigen, Karl Robert Osten-Sacken, Johann Rudolph Schellenberg, Ignaz Rudolph Schiner, Philipp Christoph Zeller a mnoho ďalších.